32002R2382
L 358/120
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2382/2002 НA КОМИСИЯТА
от 30 декември 2002 година
за изменение на Регламент (ЕИО) № 94/92 относно определяне на подробни правила за прилагане на режима за внос от трети страни, предвиден в Регламент (ЕИО) № 2092/91 на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (1), последно изменен с Регламент (ЕО) № 473/2002 на Комисията (2), и по-специално член 11, параграф 1 от него,
като има предвид, че:
(1)
Списъкът на третите страни, от които трябва да произхождат някои земеделски продукти, получени от биологично производство, за да бъдат реализирани в Общността, както е предвидено в член 11, параграф 1 от Регламент (ЕИО) № 2092/91, е посочен в приложението към Регламент (ЕИО) № 94/92 на Комисията (3), последно именен с Регламент (ЕО) № 1162/2002 (4). Този списък е изготвен съгласно разпоредбите на член 11, параграф 2 от Регламент (ЕИО) № 2092/91.
(2)
Вписването на Швейцария в списъка, предвиден в член 11, параграф 1 от Регламент (ЕИО) № 2092/91, е валидно до 31 декември 2002 г. Вписването на Аржентина, Австралия, Чешката република, Унгария и Израел е валидно до 31 юни 2003 г. За да се избегне прекъсването на търговския обмен, е необходимо да се продължи валидността на вписването на тези държави.
(3)
Заинтересованите трети страни предоставиха на Комисията необходимата информация за прилагането на правила, еквивалентни на тези, предвидени в Регламент (ЕИО) № 2092/91 на Съвета. Освен това осъществените от Комисията проверки на място в тези трети страни не оставят място за съмнение относно ефективното спазване на тези правила.
(4)
Унгарските власти са информирали Комисията, че един от органите за инспекция и сертификация е прекратил дейността си. Наименованието на посочения орган следва да бъде заличено в приложението към Регламент (ЕИО) № 94/92.
(5)
Регламент ЕИО № 94/92 следва да бъде съответно изменен.
(6)
Мерките, предвидени в настоящия регламент, са в съответствие със становището на комитета, предвиден в член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 94/92 се изменя, както е указано в приложението към настоящия регламент.
Член 2
Настоящият регламент влиза в сила на 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 2002 година.